
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασιών, προϋποθέσεων και δικαιο- 
λογητικών υπαγωγής ενεργειών του Τομέα της Θα¬ 
λάσσιας Αλιείας στον Καν. (ΕΚ) 2792/99 καθώς και 
καταβολής των οικονομικών ενισχύσεων στους τε¬ 


λικούς αποδέκτες (Μέτρα 4.4 και 4.6 του ΕΠΑΛ 

2000-2006). 1 

Ψήφιση του Οργανισμού Εσωτερικής Υπηρεσίας του 
Νομικού Προσώπου «1ος Βρεφ/κος Σταθμός Κοι¬ 
νότητας Πεντέλης». 2 


ΑΠΟΦΑΣΕΙ Σ 

Αριθ. 175035 (1) 

Καθορισμός διαδικασιών, προϋποθέσεων καιδικαιολογη- 
τικών υπαγωγής ενεργειών του Τομέα της Θαλάσσιας 
Αλιείας στον Καν. (ΕΚ) 2792/99 καθώς και καταβολής 
των οικονομικών ενισχύσεων στους τελικούς αποδέ¬ 
κτες (Μέτρα 4.4 και 4.6 του ΕΠΑΛ 2000 - 2006) 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 6 του Ν. 1558/85 «Κυβέρνηση και Κυβερ¬ 
νητικά Όργανα» όπως συμπληρώθηκε με το άρθρο 27 του 
Ν. 2081/92 και τροποποιήθηκε με το άρθρο 1 παραγρ. 2α 
του Ν. 2469/97. 

β.Του άρθρου 1 παρ4τουΝ.Δ. 131/1974 «περί παροχής 
οικονομικών ενισχύσεων στη γεωργική, κτηνοτροφική, δα¬ 
σική και αλιευτική παραγωγή, όπως τροποποιήθηκε με τον 
Ν. 1409/1983», όπως τροποποιήθηκε με το άρθρο4παρ2 
του Ν. 140919/83 «τροποποίηση και συμπλήρωση των δια¬ 
τάξεων του Ν.Δ. 131/1974» και Ν. 2512/97 άρθρο 11. 

γ. Του άρθρου 39 παραγρ.10 του Ν. 206519/92 «περί 
εγκρίσεως οικονομικών ενισχύσεων από τους Υπουργούς 
Οικονομικών και Γεωργίας». 

δ. Του Ν. 2601/98 «ενισχύσεις ιδιωτικών επενδύσεων για 
την οικονομική και περιφερειακή ανάπτυξη της χώρας και 
άλλες διατάξεις» όπως τροποποιήθηκε και συμπληρώθηκε. 


ε. Του Π.Δ. 344/2000 «Άσκηση επαγγέλματος γεωτεχνι¬ 
κού» 

2. Τον Καν. (ΕΚ) αριθμ. 1260/1999 του Συμβουλίου «πε¬ 
ρί γενικών διατάξεων για τα διαρθρωτικά ταμεία». 

3. Τον Καν. (ΕΚ) 1263/1999 του Συμβουλίου «για το χρη¬ 
ματοδοτικό μέσο προσανατολισμού της αλιείας». 

4. Τον Καν. (ΕΚ) αριθμ. 2792/1999 του Συμβουλίου «για 
καθορισμό των λεπτομερών κανόνων και ρυθμίσεων σχε¬ 
τικά με την κοινοτική διαρθρωτική βοήθεια στοντομέατης 
αλιείας», όπως τροποποιήθηκε και ισχύει. 

5. Την αριθμ. Ε (2000) 3405/28.11.2000 απόφαση της 
Ευρ. Επιτροπής σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 
αριθ. 1 στην Ελλάδα, για την περίοδο 2000-2006. 

6. Την αριθμ. Ε (2001) 817/28.3.2001 απόφαση της Ευρ. 
Επιτροπής για την έγκριση του Επιχειρησιακού Προ¬ 
γράμματος του τομέα της Αλιείας. 

7. Την αριθμ. 5 Θ (2001) ϋ /286520/28.2.2001 έγκριση 
της Ευρωπαϊκής Επιτροπής «Κρατική ενίσχυση Ν. 621/ 
2000 - Ελλάδα Επιχειρησιακό Πρόγραμμα Αλιείας 2000 - 
2006. 

8. Τον Καν(ΕΟΚ) 2930/86του Συμβουλίου, όπωςτροπο- 
ποιήθηκε με τον Καν(ΕΚ) 3259/94 του Συμβουλίου για τον 
καθορισμότωνχαρακτηριστικώντων αλιευτικών σκαφών. 

9. ΤονΚαν(ΕΚ) 2371/02 του Συμβουλίου για τη διατήρη¬ 
ση και βιώσιμη εκμετάλλευση των αλιευτικών πόρων στο 
πλαίσιο της Κοινής Αλιευτικής Πολιτικής. 

10. Τον Καν(ΕΚ) αριθμ. 1159/2000 «για τις δράσεις πλη¬ 
ροφόρησης και δημοσιότητας που πρέπει να αναλαμβά¬ 
νουν τα κράτη μέλη σχετικά με τις παρεμβάσεις των διαρ¬ 
θρωτικών ταμείων» 

11. Τον Καν(ΕΚ) αριθμ. 1685/2000 «για τη θέσπιση λε¬ 
πτομερών κανόνων εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά την επι- 
λεξιμότητα των δαπανών των ενεργειών που συγχρημα- 
τοδοτούνται από τα διαρθρωτικά ταμεία». 

12. Τον Καν(ΕΚ) αριθμ. 438/2001 «για τη θέσπιση λε¬ 
πτομερών κανόνων εφαρμογής του κανονισμού (ΕΚ) 
αριθμ. 1260/1999 του Συμβουλίου, όσον αφορά τα συ¬ 
στήματα διαχείρισης και ελέγχου των παρεμβάσεων των 
διαρθρωτικών ταμείων». 

13. Τον Καν(ΕΚ) αριθμ. 448/2001 «για τη θέσπιση λε¬ 
πτομερών κανόνων εφαρμογής του κανονισμού (ΕΚ) 

αριθμ. 1260/1999του Συμβουλίου, όσον αφορά τη διαδι¬ 
κασία διενέργειας δημοσιονομικών διορθώσεων στην πα¬ 
ρέμβαση που χορηγείται στο πλαίσιο των Διαρθρωτικών 
Ταμείων». 

14. Τον Καν(ΕΚ) αριθμ. 366/2001 «σχετικά με τις λεπτο¬ 
μέρειες εκτέλεσης των ενεργειών που καθορίζονται από 
τον κανονισμό (ΕΚ) αριθμ. 2792/1999 του Συμβουλίου». 

15. Τον 2001 /Ο 19/05 «Κατευθυντήριες γραμμές για την 
εξέταση κρατικών ενισχύσεων στον τομέα της αλιείας και 
της υδατοκαλλιέργειας». 

16. Το Ν. 2362/95 (Α 247) «Περί Δημοσίου Λογιστικού». 

17. Το Ν. 2860/2000 (Α251) «Διαχείριση, παρακολούθη¬ 
ση και έλεγχος του Κοινοτικού Πλαισίου Στήριξης και άλ¬ 
λες διατάξεις». 

18. Το Π.Δ. 402/88 «Οργανισμός Υπουργείου Γεωργίας» 
όπως τροποποιήθηκε και ισχύει από το Π.Δ. 398/90. 

19. Το συμπλήρωμα προγράμματος ΕΠΑΛ 2000-2006 
καθώς και τα κριτήρια αξιολόγησης πράξεων όπως εγκρί- 
θηκανστις8.6.2001 απάτην 1η Επιτροπή Παρακολούθη¬ 
σης του ΕΠΑΛ 2000-2006. 

20. Τον Καν. (ΕΟΚ) 1681/94 της Επιτροπής της 11ης Ιου¬ 
λίου 1994 «για τις παρατυπίες και την ανάκτηση των αχρε- 
ωστήτως καταβληθέντων ποσών στα πλαίσια της χρημα¬ 
τοδότησης των διαρθρωτικών πολιτικών καθώς και την 
οργάνωση ενός συστήματος πολιτικών, καθώς και ενός 
συστήματος πληροφόρησης στον τομέα αυτό». 

21. Την 2007892/461/27.5.1998 ΚΥΑ των Υπουργών 
Εθνικής Οικονομίας, Οικονομικών, Γεωργίας, Εργασίας 
και Κοινωνικών Ασφαλίσεων περί ανάκτησης αχρεωστή- 
τως ή παρανόμως καταβληθέντων ποσών από Εθνικούς 
πόρους ή πόρους της Ε.Ε. στα πλαίσια της υλοποίησης 
Κοινοτικών πολιτικών. 

22. Την αριθμ. 263659/2001 ΚΥΑ «περί έγκρισης Ε. Π.ΑΛ. 
2000 - 2006 στα πλαίσια του ΚΠΣ 2000 - 2006. 

23. Την αριθμ. 24812/ΓΔΑΠΠΠΔΕ 235 ΚΥΑ αρ. Φύλλου 
1002τεύχος Β' 31/7/2001 «Προσδιορισμός στοιχείωνπου 
καταχωρίζονται στο ΟΠΣ και χρόνος υποβολής τους σύμ¬ 
φωνα με το άρθρο 2 παρ. 4 του Ν .2860/2000». 

24. Την Απόφαση Πρωθυπουργού και Υπουργού Εθνι¬ 
κής Οικονομίας «Καθορισμός αρμοδιοτήτων του Υφυ¬ 
πουργού Εθνικής Οικονομίας Χρήστου Πάχτα» (Β' 1485). 

25. Το γεγονός ότι από την απόφαση αυτή προκαλείται 
δαπάνη η οποία θα αντιμετωπισθεί από πιστώσεις του 
προϋπολογισμού δημοσίων επενδύσεων, αποφασίζουμε: 

Κεφάλαιο Πρώτο Γ ενικές Διατάξεις 
Άρθρο 1 

Πεδίο εφαρμογής 

Στην παρούσα Απόφαση υπάγονται όλα τα σχέδια που 
αφορούν τον Τομέα της Θαλάσσιας Αλιείας και ειδικότε¬ 
ρα ενέργειες της Δράσης 3 του Μέτρου 4.4 «Ενέργειες 
που τίθενται σε εφαρμογή από τους επαγγελματίες και 
παρουσιάζουν συλλογικό ενδιαφέρον» και ενέργειες του 
Μέτρου 4.6 «Καινοτόμα μέτρα»του ΕΠΑΛ 2000 -2006, ως 
εξής: 

Μέτρο 4.4 «Ενέργειες που τίθενται σε εφαρμογή από 
τους επαγγελματίες» - Δράση 3 

Ενέργειες που αφορούν: 

α) Διαχείριση και Έλεγχο των όρων πρόσβασης σε ορι¬ 
σμένες ζώνες πλήρως καθορισμένες που παρουσιάζουν 
κάποια ιδιαίτερα χαρακτηριστικά (π.χ. συγκέντρωση νεα¬ 
ρών ατόμων, περιοχές αναπαραγωγής ιχθύων κ.λπ.). 


β) Διαχείριση της αλιευτικής προσπάθειας (αφορά όλη 
τη χώρα και περιλαμβάνει συγκεκριμένο τύπο αλιείας π.χ. 
αλιεία με γρι γρί). 

γ) Προώθηση πλέον επιλεκτικών εργαλείων ή μεθόδων 
αλιείας (αφορά όλη τη χώρα και μπορεί να συνδυαστεί και 
με άλλες ενέργειες π.χ. προώθηση τεχνικών μέτρων δια¬ 
τήρησης). 

δ) Προώθηση Τεχνικών Μέτρων διατήρησης των αλιευ¬ 
τικών πόρων (αφορά όλη τη χώρα και μπορεί να συνδυα- 
σθεί και με άλλες ενέργειες π.χ. τη διαχείριση της αλιευ¬ 
τικής προσπάθειας). 

ε) Προώθηση μέτρων που βελτιώνουντις συνθήκες ερ¬ 
γασίας και υγιεινής των προϊόντων επί του σκάφους (αφο¬ 
ρά συγκεκριμένες κατηγορίες αλιευτικών σκαφών) στα 
πλαίσια εφαρμογής της πργ. 5 του άρθρου 11 του 
Καν.(ΕΚ) 2371/02 του ΣΥΜΒΟΥΛΙΟΥ «για τη διατήρηση 
και βιώσιμη εκμετάλλευση των αλιευτικών πόρων στο 
πλαίσιο της Κοινής Αλιευτικής Πολιτικής». 

στ) Συλλογή βασικών δεδομένων ή / και επεξεργασία 
υποδειγμάτων περιβαλλοντικής διαχείρισης σχετικά με 
τον τομέα της αλιείας με σκοπό την κατάρτιση σχεδίων 
ολοκληρωμένης διαχείρισης των παράκτιων ζωνών. 

ζ) Λοιπές ενέργειες όπως αυτές περιγράφονται στο Μέ¬ 
τρο 4.4 (μη εξαντλητικός κατάλογος) 

Τα αποτελέσματα των παραπάνω ενεργειών τίθενται σε 
διαβούλευση με τους επαγγελματίες του κλάδου. 

Μέτρο 4.6 Καινοτόμα μέτρα 

Ενέργειες που αφορούν τον τομέα της αλιείας που πε¬ 
ριλαμβάνονται στη Δράση 3 του Μέτρου 4.4 (μη εξαντλη¬ 
τικός κατάλογος), σχέδια επίδειξης, Ανταλλαγής Εμπει¬ 
ριών, Μέτρα εκπαίδευσης και Ενέργειες που έχουν καινο- 
τόμο χαρακτήρα με την έννοια του «πρότυπου 
πειραματικού έργου» και συνοδεύονται από ενέργειες 
επίδειξης και επαγγελματικής κατάρτισης. 

«Πρότυπο πειραματικό έργο» κατά την έννοια της πα¬ 
ρούσας είναι ένα έργο που πραγματοποιείται από έναν 
επιχειρηματία, έναν επιστημονικό ή τεχνικό οργανισμό ή 
άλλο αρμόδιο φορέα, το οποίο αποσκοπεί στη δοκιμασία, 
υπό συνθήκες παραπλήσιες με τις πραγματικές συνθήκες 
της αλιευτικής βιομηχανίας, της τεχνικής αξιοπιστίας ή 
και της οικονομικής βιωσιμότητας μιας καινοτόμου τε¬ 
χνολογίας, με σκοπό την απόκτηση και τη μετέπειτα διά¬ 
δοση τεχνικών η/και Οικονομικών γνώσεων σχετικών με 
την τεχνολογία, που αποτελεί αντικείμενο της δοκιμα¬ 
σίας. Το πρότυπο πειραματικό έργο περιλαμβάνει πάντο¬ 
τε επιστημονική παρακολούθηση επαρκούς έντασης και 
διάρκειας προκειμένου να προκύψουν ουσιαστικά αποτε¬ 
λέσματα. 

Ως πρότυπα πειραματικά έργα θεωρούνται και τα σχέ¬ 
δια πειραματικής αλιείας που προβλέπουν τη θέση σε 
εφαρμογή περισσότερο επιλεκτικών μεθόδων και στο¬ 
χεύουν στη διατήρηση των αλιευτικών πόρων. 

Στις ενέργειες του παρόντος Μέτρου εντάσσεται και η 
μετασκευή σκαφών που έχουν διατεθεί σε εκπαιδευτι¬ 
κούς και ερευνητικούς φορείς της χώρας, με προορισμό 
την αλιευτική έρευνα και κατάρτιση, στα πλαίσια του Μέ¬ 
τρου 1.2 του Άξονα Προτεραιότητας I του Ε.Π.Αλ 2000 - 
2006. 

Για τους σκοπούς της παρούσης απόφασης, με τον όρο 
«καινοτομία» εννοούμε: 

«Καινοτομία προϊόντος» που μπορεί να αφορά: 

Νέο προϊόν που θεωρείται αυτό του οποίου τα χαρα- 

κτηρισπκά ή η μέλλουσα χρήση διαφέρουν σε σημαντικό 
βαθμό από αυτά των μέχρι την εμφάνισή του παραγόμε- 
νου προϊόντος. 

Βελτιωμένο προϊόν, είναι ένα υπάρχον προϊόν του οποί¬ 
ου η αποδοτικότητα έχει ενισχυθεί ή αναβαθμιστεί σε ση¬ 
μαντικό βαθμό. 

Σημειώνεται ότι ο όρος «προϊόν» αναφέρεται τόσο στα 
αγαθά, όσο και στις υπηρεσίες. 

«Καινοτομία διαδικασίας» θεωρείται η υιοθέτηση νέων 
ή σημαντικά βελτιωμένων μεθόδων παραγωγής ή και πα¬ 
ράδοσης προϊόντων, που μπορούν να εμπεριέχουν αλλα¬ 
γές στον εξοπλισμό ή και την οργάνωση της παραγωγής 
ή συνδυασμό των παραπάνω, όπως και να προέρχονται 
από τη χρήση νέας γνώσης. 

Άρθρο 2 
Αρμόδιες Αρχές 

Ως Αρμόδια Αρχή, κατά την έννοια του άρθρου 9 παρ. 
ιδ'του Καν. (ΕΚ) 1260/99,του άρθρου 4τουΝ. 2860/00 και 
της αριθμ. 263857/21.12.2000 Κ.Υ.Α., ορίζεται ειδική Υπη¬ 
ρεσία του Υπουργείου Γ εωργίας με τίτλο «ΥΠΗΡΕΣΙΑΔΙΑ- 
ΧΕΙΡΙΣΗΣ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΑΛΙΕΙΑΣ», 
η οποία εξασφαλίζει την αποτελεσματικότητα και την κα¬ 
νονικότητα της διαχείρισης και εφαρμογής του Ε.Π.ΑΛ. 
2000-2006. 

Ως Τελικός Δικαιούχος κατά την έννοια του άρθρου 9 
παραγ. ιβ'του Καν. 1260/99 καιτου Συμπληρώματος Προ¬ 
γραμματισμού του Επιχειρησιακού Προγράμματος Αλιεί¬ 
ας, για τα μέτρα 4.4 «Ενέργειες που τίθενται σε εφαρμο¬ 
γή από τους επαγγελματίες» και 4.6 «Καινοτόμα μέτρα» 
κατά την έννοια του άρθρου 1 της παρούσας, ορίζεται η 
Διεύθυνση Θαλάσσιας Αλιείας, της Γενικής Διεύθυνσης 
Αλιείας του Υπουργείου Γεωργίας. 

Άρθρο 3 

Τελικοί Αποδέκτες 

Ως Δικαιούχοι χρηματοδότησης είναι: 

Χωρίς χρηματοδοτική συμμετοχή 

α. Συλλογικές Οργανώσεις Αλιέων κατά την έννοια του 
Ν. 1361/83 καθώς και Συνεταιριστικές Αλιευτικές Οργα¬ 
νώσεις, οι οποίες συνεργάζονται με Ερευνητικά Κέντρα, 
Ινστιτούτα, Εργαστήρια, ΑΕΙ ή ΤΕΙ της χώρας και επιστη¬ 
μονικούς συνεργάτες, με προσφερόμενες Υπηρεσίες 
σχετικές με την υποβαλλόμενη πρόταση, όταν πρόκειται 
για ενέργειες της Δράσης 3 του Μέτρου 4.4 

β. Αυτοτελώς οι παραπάνω Δημόσιοι ή εποπτευόμενοι 
από το Δημόσιο Οργανισμοί, όταν πρόκειται για καινοτό- 
μες δράσεις στα πλαίσια του Μέτρου 4.6. 

Με χρηματοδοτική συμμετοχή 

α. Φυσικά ή νομικά Πρόσωπα του κλάδου, Οργανώσεις 
Παραγωγών, Συνεταιριστικές Αλιευτικές Οργανώσεις 
όταν ενεργούν για τα ατομικά τους συμφέροντα και υπάρ¬ 
χει ιδιωτική κυριότητα και έλεγχος των αποτελεσμάτων , 
όταν πρόκειται για ενέργειες της Δράσης 3 του Μέτρου 
4.4 

β. Φυσικά ή νομικά Πρόσωπα, Οργανώσεις Παραγω¬ 
γών, Συνεταιριστικές Αλιευτικές Οργανώσεις, Συλλογι¬ 
κές Οργανώσεις Αλιέων, όταν πρόκειται για πρότυπα πει¬ 
ραματικά έργα στα πλαίσια του Μέτρου 4.6 


Κεφάλαιο Δεύτερο 

Υποβολή αιτήσεων - Επιλέξιμες Δαπάνες - Διαδικασία 
αξιολόγησης, επιλογής και ένταξης σχεδίων στον Καν 
(ΕΚ) 2792 / 99 - Χρηματοδοτικό σχήμα 

Άρθρο 4 

Σύνταξη και υποβολή προτάσεων - 
προϋποθέσεις δικαιολογητικά 

1. Αρμόδιες Αρχές για την παραλαβή των αιτήσεων 

Οι αιτούντες που ενδιαφέρονται να ενταχθεί το σχέδιο 
τους στα Μέτρα 4.4 ή 4.6 του Ε.Π.ΑΛ., κατά την έννοια του 
άρθρου 1 της παρούσας, υποβάλλουν αίτηση με τα απαι- 
τούμενα δικαιολογητικά στη Δ/νση θαλάσσιας Αλιείας της 
Γ ενικής Διεύθυνσης Αλιείας του Υπουργείου Γ εωργίας. 

2. Δικαιολογητικά ένταξης 

α. Υποβολή Αίτησης - Τρόπος παρουσίασης. 

Οι φορείς που ενδιαφέρονται να εντάξουν σχέδιο στα 
πλαίσια της παρούσας, υποβάλλουν αίτηση με τα απαραί¬ 
τητα δικαιολογητικά σε δύο (2) αντίγραφα, καθώς και ένα 
πλήρες αντίγραφο σε ηλεκτρονική μορφή (ΟΩ-ΒΟΜ για πε¬ 
ριβάλλον ννίΝΩΟννδ '95 ή '98 ή νεώτερο κείμενο \Α/ΟΒΩ - πί¬ 
νακες ΕΧΟΕΙ) στη Διεύθυνση Θαλάσσιας Αλιείας της Γενι¬ 
κής Διεύθυνσης Αλιείας του Υπουργείου Γεωργίας. Τα σχε¬ 
τικά έγγραφα, κείμενα κλπ, θα είναι δακτυλογραφημένα σε 
χαρτί μεγέθους Α4 και θα υποβάλλονται σε ντοσιέ (κλασέρ). 
Στην αρχή κάθε φακέλου θα υπάρχει Πίνακας Περιεχομέ¬ 
νων καθώς και πλήρη στοιχεία, τηλέφωνα, ΡΑΧ, διεύθυνση 
του υπεύθυνου κατά νόμο εκπροσώπου του φορέα με τον 
οποίο θα έρχονται σε επαφή οι αρμόδιες Υπηρεσίες. 

Για τα «Πρότυπα πειραματικά έργα» θα γίνει αναλυτική 
περιγραφή του φυσικού και οικονομικού αντικειμένου 
στις παρακάτω 3 διακριτές φάσεις : 

Εφαρμογή της καινοτόμου γνώσης-Τεχνολογίας 
Επιστημονική Παρακολούθηση 
Διάχυση αποτελεσμάτων 

Γ ια κάθε φάση θα υποβάλλεται και το Υπόδειγμα 4 
β. Περιεχόμενο Φακέλου 

Αίτηση με τα στοιχεία του ενδιαφερομένου φορέα, 

Γ ιατο μέτρο4.6συμπληρωμέναταΥποδείγματα3,4,5 &6 
καταστατικό της επαγγελματικής οργάνωσης ή των 
επαγγελματικών οργανώσεων, που συμμετέχουν στο 
σχέδιο (όπου απαιτείται), 

επαρκή στοιχεία ώστε να τεκμηριώνεται το συλλογικό 
ενδιαφέρον (όπου απαιτείται), 
επαρκή στοιχεία από τα οποία να προκύπτει η δυνατότη¬ 
τα υλοποίησηςτου σχεδίου από τον ενδιαφερόμενο φορέα, 
Προσύμφωνο συνεργασίας με επιστημονικά η ερευνη¬ 
τικά ιδρύματα της χώρας και επιστημονικούς συνεργάτες 
για τις ενέργειες της Δράσης 3 του Μέτρου 4.4, 
αναλυτική περιγραφή του σχεδίου που θα περιλαμβάνει: 
Την περιγραφή του φυσικού και οικονομικού αντικειμέ¬ 
νου του έργου και της μεθόδου εκτέλεσής του, 
τα αναμενόμενα αποτελέσματα και παραδοτέα, 
την περιγραφή των διακριτών φάσεων και το χρονοδιά¬ 
γραμμα εκτέλεσης του έργου, 
την αναφορά σε στοιχεία, αποτελέσματα ερευνών, μελε¬ 
τών κ.λπ. με συγκεκριμένες βιβλιογραφικές παραπομπές, 
και θα συνοδεύεται από : 

Αναλυτικά βιογραφικά σημειώματα των μελών της 
ερευνητικής ομάδας με περιγραφή του έργου που ανα¬ 
λαμβάνει και υποχρεούται να εκτελέσει κάθε μέλος της, 
συμπληρωμένο τον Πίνακα I (συνημμένο Υπόδειγμα I) 
στον οποίο θα δίνονται αναλυτικά στοιχεία απασχόλησης 

καθενός εκ των προτεινομένων να συμμετάσχουν στο 
σχέδιο (επιστημονικό και λοιπό προσωπικό), 
συμπληρωμένο τον Πίνακα II (συνημμένο Υπόδειγμα II) 
που περιλαμβάνει την ανάλυση κόστους του σχεδίου, 
υποβάλλοντας τα απαραίτητα δικαιολογητικά (προσφο¬ 
ρές, προτιμολόγια κ.λπ.). 
άδεια πειραματικής αλιείας, όπου απαιτείται, 
υπεύθυνη δήλωση του νόμιμου εκπροσώπου του φο¬ 
ρέα, όπου θα δηλώνεται: 

Ότι δεν έχει γίνει έναρξη των σχετικών με το σχέδιο ερ¬ 
γασιών πριν από την ημερομηνία υποβολής της αίτησης 
στη Διεύθυνση Θαλάσσιας Αλιείας της Γενικής Διεύθυν¬ 
σης Αλιείας του Υπουργείου Γεωργίας, 

Ότι δεν έχει υποβληθεί αίτηση υπαγωγής του σχεδίου 
σε άλλο επιδοτούμενο πρόγραμμα. 

Για τη μετασκευή σκαφών που έχουν διατεθεί σε Πανε¬ 
πιστήμια, ΤΕΙ και Ερευνητικά Ιδρύματα της χώρας στα 
πλαίσια του Μέτρου 1.2 του Άξονα Προτεραιότητας I του 
Ε.Π.Αλ. 2000 2006, με προορισμό την αλιευτική έρευνα 
και κατάρτιση, υποβάλλονται συμπληρωματικά: 

Τα πλήρη στοιχεία του υπό μετασκευή σκάφους, 
σχέδια και τεχνική έκθεση ναυπηγού για τις εργασίες 
μετασκευής. 

3. Χρόνος υποβολής των αιτήσεων 
Οι ενδιαφερόμενοι μπορούν να υποβάλλουν αιτήσεις 
για ένταξη στο Πρόγραμμα μετά από Πρόσκληση Εκδή¬ 
λωσης Ενδιαφέροντος από τον Τελικό Δικαιούχο που δη¬ 
μοσιεύεται σε 2 τουλάχιστον Εφημερίδες, και περιλαμβά¬ 
νει ιδίως: 

Το αντικείμενο των Ενεργειών 
Τις προϋποθέσεις ένταξης 
Τα κριτήρια αξιολόγησης 
Τον Προϋπολογισμό των υποέργων 
Τις Τεχνικές προδιαγραφές 

Η κάλυψη των προβλεπόμενων στόχων-πιστώσεων του 
Συμπληρώματος Προγραμματισμού του Ε.Π.ΑΛ. 2000- 
2006 μπορεί να επισύρει την αναστολή υποβολής αιτήσε¬ 
ων, μετά από την έκδοση σχετικής εγκυκλίου από τον Τε¬ 
λικό Δικαιούχο, η οποία δημοσιοποιείται όπως και η Πρό¬ 
σκληση Εκδήλωσης Ενδιαφέροντος. 

Άρθρο 5 

Επιλέξιμες Δαπάνες 

Οι επιλέξιμες δαπάνες ανά κατηγορία καθορίζονται ως 
εξής: 

Αμοιβές προσωπικού (ερευνητές, τεχνικοί και λοιπό 
προσωπικό στήριξης που χρησιμοποιούνται αποκλειστι¬ 
κά για την ερευνητική δραστηριότητα), 
ταξίδια / μετακινήσεις, 

δαπάνες έρευνας: Δαπάνες που αφορούν τη συλλογή 
και επεξεργασία πρωτογενών στοιχείων, μετρήσεων κλπ, 
αμοιβές συμβούλων (εφ' όσον πρόκειται για εξωτερι¬ 
κούς συνεργάτες ή ασκούν ελευθέριο επάγγελμα και εκ¬ 
δίδουν δελτίο ή τιμολόγιο παροχής υπηρεσιών), 
αγορά εξοπλισμού (π.χ. αλιευτικών εργαλείων) απαραί¬ 
τητου για την υλοποίηση του σχεδίου. Η επιλέξιμη δαπά¬ 
νη υπολογίζεται με βάση τη διάρκεια ζωής του εξοπλι¬ 
σμού, 

αναλώσιμα (υλικά άμεσης ανάλωσης, έντυπα και γρα¬ 
φική ύλη). Η δαπάνη για τη συγκεκριμένη κατηγορία δεν 
είναι δυνατό να υπερβαίνει σε ποσοστό το 20 % του συ¬ 
νολικού κόστους του προγράμματος, 
άλλα έξοδα που δεν περιλαμβάνονται στις ανωτέρω κα¬ 


τηγορίες δαπανών και περιγράφονται αναλυτικά στην 
πρόταση και συνδέονται με την μεθοδολογία και τους 
στόχους του σχεδίου, όπως π.χ. μισθώσεις αλιευτικών 
σκαφών, δαπάνες διαβούλευσης / ενημέρωσης ή και εκ¬ 
παίδευσης των επαγγελματιών του κλάδου, δαπάνες επί¬ 
δειξης του σχεδίου κ.λπ. 

Μη επιλέξιμες και, επομένως, μη υποκείμενες σε οικο¬ 
νομική ενίσχυση, είναι οι κατωτέρω δαπάνες: 

Δαπάνες που ανήκουν στην κανονική παραγωγική δια¬ 
δικασία, 

αγορά εξοπλισμού αναψυχής, 

εργασίες των οποίων τα δικαιολογητικά έγγραφα δεν 
επιτρέπουν την επαλήθευση των δαπανών, 

εργασίες και εξοπλισμός που δεν προσδιορίζονται στην 
πρόταση επακριβώς, 

δαπάνες για εργασίες που πραγματοποιήθηκαν πριν 
από την ημερομηνία πρωτοκόλλησης της αίτησης στη Δι¬ 
εύθυνση Θαλάσσιας Αλιείας της Γ ενικής Διεύθυνσης Αλι¬ 
είας του Υπουργείου Γεωργίας. Εξαιρούνται οι δαπάνες 
οι οποίες προαπαιτούνται από τη φύση του σχεδίου και 
αποτελούν συστατικά στοιχεία της αίτησης (π.χ. ναυπηγι¬ 
κά σχέδια). 

Ο ΦΠΑ δεν θεωρείται επιλέξιμη δαπάνη εφόσον ανα¬ 
κτάται. 

Άρθρο 6 

Διαδικασία αξιολόγησης Επιλογής Υποέργων - 
Ένταξη Έργων 

Για την αξιολόγηση και επιλογή των προτάσεων (υπο- 
έργων) ακολουθούνται οι κατωτέρω διαδικασίες. 

1. Έλεγχος της πληρότητας και ακρίβειας των δικαιο- 
λογητικών που αναφέρονται στο άρθρο 4 γίνεται από τον 
Τελικό Δικαιούχο. Σε περίπτωση που υπάρχουν ελλείψεις, 
ενημερώνεται εγγράφως ο φορέας της πρότασης για αυ¬ 
τές και χορηγείται προθεσμίας έως είκοσι (20) ημερολο¬ 
γιακών ημερών, για την προσκόμισή τους. Εάν παρέλθει η 
προθεσμία που έχει χορηγηθεί και δεν υποβληθούν από 
το φορέα τα πρόσθετα δικαιολογητικά, η αίτηση επιστρέ- 
φεται και θεωρείται ως μηδέποτε υποβληθείσα. 

2. Οι προτάσεις αξιολογούνται από Επιτροπές Αξιολό¬ 
γησης που συγκροτούνται με Αποφάσεις του Γενικού 
Γ ραμματέα του Υπουργείου Γ εωργίας, αρμόδιου για θέ¬ 
ματα Αλιείας με κριτήρια αξιολόγησης σύμφωνα με την 
Πρόσκληση εκδήλωσης ενδιαφέροντος. Στις Επιτροπές 
Αξιολόγησης μπορούν να ορισθούν ως μέλη και εμπειρο¬ 
γνώμονες (εξωτερικοί συνεργάτες) που δε συμμετέχουν, 
όμως, με οποιαδήποτε σχέση στις υποβληθείσες προς 
ένταξη προτάσεις. 

Έργο των Επιτροπών είναι η εξέταση των σχεδίων των 
οποίων τα δικαιολογητικά της αίτησης δεν έχουν ελλεί¬ 
ψεις ή συμπληρώθηκαν σύμφωνα με τη διαδικασία της 
προηγούμενης παραγράφου, με τα κριτήρια αξιολόγη¬ 
σης και επιλογής των σχεδίων, όπως αυτά καθορίζονται 
στην Πρόσκληση και ενδεικτικά είναι: 

Η μέθοδος που θα εφαρμοσθεί (σαφήνεια της πρότα¬ 
σης, καταλληλότητα μεθόδου εκτέλεσης του έργου, 
επαρκής τεκμηρίωση της πρότασης με βάση τα πρόσφα¬ 
τα βιβλιογραφικά δεδομένα). 

Η οργανωτική κατάσταση του φορέα από άποψη υπο¬ 
δομής, υποστήριξης και ανθρώπινου δυναμικού. 

Η σχέση / εμπειρία του υπεύθυνου και των μελώντης επι¬ 
στημονικής ομάδας που θα απασχοληθούν στο πρόγραμ¬ 
μα, με γνωστικό αντικείμενο σχετικό με την πρόταση. 

Η εκτίμηση της οικονομικής προσφοράς (ορθολογική 
κατανομή των προϋπολογιζόμενων δαπανών). 

3. Στα Μέλη των Επιτροπών αξιολόγησης Προτάσεων 
καταβάλλεται αποζημίωση αντίστοιχη με αυτή των μελών 
των Περιφερειακών Γνωμοδοτικών Επιτροπών του Ν. 
2601/98, όπως προβλέπεται από τις ισχύουσες αποφά¬ 
σεις του Υπ. Οικονομίας και Οικονομικών. 

4. Προτεραιότητα δίνεται σε ενέργειες : 

Συλλογικού ενδιαφέροντος, 

με δικαιούχο συλλογικό φορέα, 

με ποιότητα της πρότασης, ιδίως σε ότι αφορά τη σα¬ 
φήνεια της στρατηγικής προσέγγισης την συμβολή στην 
υλοποίηση των στόχων της Κοινής Αλιευτικής Πολιτικής, 
με δυνατότητα δημόσιας πρόσβασης στα αποτελέσμα¬ 
τα, καθώς και αξιοποίησής τους. 

5. Μετά την αξιολόγηση των προτάσεων ακολουθούν οι 
προβλεπόμενες ενέργειες του τελικού δικαιούχου προς 
την Υπηρεσία Διαχείρισης του Επιχειρησιακού Προγράμ¬ 
ματος Αλιείας σύμφωνα με τις διαδικασίες του Ν. 2860/ 
2000 όπως ισχύει κάθε φορά και εκδίδεται απόφαση έντα¬ 
ξης του έργου. 

Άρθρο 7 

Απόφαση χρηματοδότησης 

Η Διεύθυνση Θαλάσσιας Αλιείας της Γενικής Διεύθυν¬ 
σης Αλιείας του Υπουργείου Γεωργίας, αφού παραλάβει 
την Απόφαση Ένταξης του Έργου, προωθεί αποφάσεις 
του Γ ενικού Διευθυντή Αλιείας για την υπαγωγή των σχε¬ 
δίων στο Πρόγραμμα και καλεί τον Τελικό Αποδέκτη για 
την υπογραφή Σύμβασης, η οποία συνάπτεται μεταξύ του 
επιλεγέντος φορέα εκτέλεσης του σχεδίου και του προϊ¬ 
σταμένου της Διεύθυνσης Θαλάσσιας Αλιείας της Γενι¬ 
κής Διεύθυνσης Αλιείας του Υπουργείου Γεωργίας. Η 
αναφερόμενη ανωτέρω σχετική σύμβαση περιλαμβάνει 
τα εξής: 

Ταπλήρη στοιχεία του φορέα και τον Αριθμό Φορολογι¬ 
κού του Μητρώου (ΑΦΜ), 
τον τίτλο του σχεδίου, 
τον επιλέξιμο προϋπολογισμό, 
τις χορηγούμενες οικονομικές ενισχύσεις, 
το χρονοδιάγραμμα υλοποίησης του σχεδίου και τις φά¬ 
σεις εκτέλεσης, 

τον αριθμό των δόσεων καταβολής της χρηματοδότη¬ 
σης, 

πίνακα εγκεκριμένων επιλέξιμων δαπανών ανά κατηγο¬ 
ρία διακριτών τμημάτων φυσικού αντικειμένου και 
τις υποχρεώσεις του Τελικού Αποδέκτη. 

Την Διαδικασία Παρακολούθησης του σχεδίου (Υποέρ- 
γου) και τη πιστοποίηση της υλοποίησης του (ενδιάμεσες 
και τελικές εκθέσεις) και κάθε άλλη σχετική με την εκτέ¬ 
λεση του έργου λεπτομέρεια. 

Τα ανωτέρω στοιχεία προσαρμόζονται ανάλογα με το 
περιεχόμενο του σχεδίου, ενώ είναι δυνατή η προσθήκη 
και άλλων στοιχείων στα πλαίσια του ΚΑΝ (ΕΚ) 2792 / 99, 
όπως ισχύει κάθε φορά, του Ε.Π.Αλ 2000 - 2006, του Συ¬ 
μπληρώματος Προγραμματισμού και των αναγκών του 
Ολοκληρωμένου Πληροφοριακού Συστήματος (ΟΠΣ). 

Η μη τήρηση των όρων χορήγησης των οικονομικών ενι¬ 
σχύσεων συνεπάγεται ανάκληση της απόφασης Υπαγω¬ 
γής και μονομερή καταγγελία της Σύμβασης, διακόπτε¬ 
ται, δε, η συνέχιση καταβολής των οικονομικών ενισχύσε¬ 
ων (σε περίπτωση που έχει αρχίσει η καταβολή τους) και 
εισπράττονται έντοκα τα ποσά που έχουν καταβληθεί, 


σύμφωνα με τις ισχύουσες διατάξεις περί εισπράξεως δη¬ 
μοσίων εσόδων. 

Άρθρο 8 

Χρηματοδοτικό σχήμα Υποέργων 

Για τα σχέδια (υποέργα) που θα ενταχθούν στη Δράση 
3 του Μέτρου 4.4 ή στο Μέτρο 4.6 του Άξονα προτεραιό¬ 
τητας 4 του Ε.Π.ΑΛ. 2000-2006, κατά την έννοια του άρ¬ 
θρου 1 της παρούσας έχει ως εξής: 

Χωρίς Χρηματοδοτική συμμετοχή των Δικαιούχων χρη¬ 
ματοδότησης 

Η Δημόσια Δαπάνη (Κοινοτική και εθνική συμμετοχή) 
ανέρχεται στο 100%του επιλέξιμου κόστουςτου σχεδίου, 
και τα ποσοστά χρηματοδότησης ορίζονται ως εξής: 

Κοινοτική συμμετοχή (ΧΜΠΑ): το 75% του επιλέξιμου 
κόστους του σχεδίου. 

Εθνική συμμετοχή (Π.Δ.Ε.): το 25% του επιλέξιμου κό¬ 
στουςτου σχεδίου. 

Με Χρηματοδοτική συμμετοχή των Δικαιούχων χρημα¬ 
τοδότησης. 

Γιατο Μέτρο 4.4 Δράση 3 η Δημόσια Δαπάνη (Κοινοτική 
και εθνική συμμετοχή) ανέρχεται στο 60% του επιλέξιμου 
κόστους του σχεδίου, και τα ποσοστά χρηματοδότησης 
ορίζονται ως εξής: 

Κοινοτική συμμετοχή (ΧΜΠΑ): το 35% του επιλέξιμου 
κόστους του σχεδίου. 

Εθνική συμμετοχή (Π.Δ.Ε.): το 25% του επιλέξιμου κό¬ 
στουςτου σχεδίου. 

Γ ιατο Μέτρο 4.6 (Πρότυπα πειραματικά έργα) η Δημό¬ 
σια Δαπάνη (Κοινοτική και εθνική συμμετοχή) ανέρχεται 
στο 80% του επιλέξιμου κόστους του σχεδίου, και τα πο¬ 
σοστά χρηματοδότησης ορίζονται ως εξής: 

Κοινοτική συμμετοχή (ΧΜΠΑ): το 70% του επιλέξιμου 
κόστους του σχεδίου. 

Εθνική συμμετοχή (Π.Δ.Ε.) : το 10% του επιλέξιμου κό¬ 
στουςτου σχεδίου. 

Κεφάλαιο Τ ρίτο 

Υλοποίηση του σχεδίου - Υποχρεώσεις Τελικών Αποδε¬ 
κτών - Δικαιολογητικά και τρόπος καταβολής της χρημα¬ 
τοδότησης. 

Άρθρο 9 

Επιτροπές παρακολούθησης Υποέργων 

1. Η υλοποίηση της πρότασης παρακολουθείται καθ' 
όλη τη διάρκεια της σύμβασης από Επιτροπή Αξιολόγη¬ 
σης και Παραλαβής των υποβαλλόμενων ενδιάμεσων και 
τελικών εκθέσεων , που συγκροτείται για το σκοπό αυτό 
από το Γενικό Γ ραμματέα του Υπουργείου Γ εωργίας, αρ¬ 
μόδιου για θέματα Αλιείας και σύμφωνα με την Απόφαση 
Υπαγωγής και την υπογραφείσα Σύμβαση. 

Μετά το πέρας των διαφόρων φάσεων της πρότασης ο 
χρηματοδοτούμενος υποχρεούται να υποβάλει στον Τε¬ 
λικό Δικαιούχο εκθέσεις προόδου όπως προβλέπεται στη 
σύμβαση για το μέρος του έργου που εκτελέστηκε, στις 
οποίες περιλαμβάνεται και η εκτίμηση της πορείας του ως 
προς τα οικονομικά και χρονικά όρια, καθώς και η εκτίμη¬ 
ση για την υλοποίηση του υπολοίπου τμήματος του σχε¬ 
δίου. 

Η περάτωση του σχεδίου γίνεται με την υποβολή της Τε¬ 
λικής Έκθεσης που περιλαμβάνει επιστημονικό και οικο¬ 
νομικό απολογισμό του σχεδίου και την αποδοχή της από 
τον Τελικό Δικαιούχο, μετά από αιτιολογημένη εισήγηση 

της Επιτροπής, η οποία είναι αρμόδια και υπεύθυνη για 
την όλη πορεία του. 

2. Στα Μέλη των Επιτροπών αξιολόγησης και Παραλα¬ 
βής των υποέργων καταβάλλεται αποζημίωση αντίστοιχη 
με αυτή των μελών των οργάνων ελέγχου των Περιφερει¬ 
ών του Ν. 2601/98, όπως προβλέπεται από τις ισχύουσες 
αποφάσεις του Υπ. Οικονομίας και Οικονομικών. 

Άρθρο 10 

Υποχρεώσεις Τελικών Αποδεκτών (Αναδοχών) 

Ο Τελικός Αποδέκτης υποχρεούται μετά την υπογραφή 
της Σύμβασης: 

1. Να εκτελέσει το σχέδιο (υποέργο), σύμφωνα με όσα 
προβλέπονται στην υποβληθείσα αίτηση, στην απόφαση 
Υπαγωγής καθώς και στη Σύμβαση και εντός του καθορι- 
σθέντος χρονοδιαγράμματος. 

2. Να ενημερώνει ανελλιπώς την Δ/νση Θαλάσσιας Αλι¬ 
είας για την πρόοδο των εργασιών υλοποίησης του υπο- 
έργου. 

3. Να παρέχει κάθε σχετική πληροφόρηση και να διευ¬ 
κολύνει τις Αρμόδιες Υπηρεσίες Ελέγχου (Εθνικές και 
Κοινοτικές) που παρακολουθούν και ελέγχουν την υλο¬ 
ποίηση του υποέργου, προσκομίζοντας οποιαδήποτε πα¬ 
ραστατικά ζητηθούν. 

4. Τηρεί όσα προβλέπονται στον Κανονισμό (ΕΚ) 1159/ 
2000 και στις σχετικές οδηγίες. 

5. Γιατις συνεταιριστικές οργανώσεις και συνεταιριστι¬ 
κές εταιρίες ισχύουν οι διαδικασίες προμηθειών και εκτέ¬ 
λεσης εργασιών που προβλέπονται στο Π.Δ. 283/89. 

Άρθρο 11 

Υποχρεώσεις Τελικών Δικαιούχων 

Ο Τελικός Δικαιούχος έχει τις υποχρεώσεις που προ- 
βλέπονται από την Απόφαση ένταξης των έργων και την 
18527/ΓΔΑΠΠΠΔΕ 156/7.6.2001 απόφαση του Υπουργεί¬ 
ου Εθνικής Οικονομίας, όπως τροποποιείται και ισχύει. 

Τέλος ο Τελικός δικαιούχος σε συνεργασία με την Υπη¬ 
ρεσία Διαχείρισης του Ε.Π.ΑΛ. 2000 - 2006 αναλαμβάνει 
την υποχρέωση Δημοσιότητας και πληροφόρησης για 
τους όρους και προϋποθέσεις ενίσχυσης των ενδιαφερο¬ 
μένων φορέων των επενδυτικών σχεδίων και τις υποχρε¬ 
ώσεις τους που απορρέουν από τον Καν. (ΕΚ) 1159/2000 
(παραγρ. 3.2 και 6 του ΠΑΡΑΡΤΗΜΑΤΟΣ) 

Άρθρο 12 

Τροποποίηση Σχεδίων (υποέργων) 

1. Για οποιαδήποτε παρέκκλιση από το αρχικό σχέδιο 
θα υποβάλλεται αίτηση στην Δ/νση Θαλάσσιας Αλιείας 
του Υπουργείου Γεωργίας πριν από την πραγματοποίηση 
των εργασιών στις οποίες αναφέρεται. 

Η αίτηση υποβάλλεται σε 2 αντίγραφα και θα συνοδεύ¬ 
εται απαραίτητα με έκθεση πλήρως αιτιολογημένη. 

2. Η Δ/νση Θαλάσσιας Αλιείας δια της Επιτροπής αξιο¬ 
λόγησης αποδέχεται ή μη την αιτούμενη τροποποίηση. 

3. Τροποποιήσεις που αφορούν αλλαγές στα στοιχεία 
της απόφασης υπαγωγής του σχεδίου απαιτούν και από¬ 
φαση τροποποίησής της. 

4. Γίνονται αποδεκτές τροποποιήσεις που δεν μεταβάλ¬ 
λουν το φυσικό αντικείμενο και μεταφέρουν πόρους με¬ 
ταξύ των διακριτών τμημάτων του προϋπολογισμού του 
Σχεδίου που δεν υπερβαίνουν το 10% του εγκεκριμένου 
ύψους της δαπάνης από την οποία γίνεται η μεταφορά. 


Άρθρο 13 

Παραίτηση του τελικού αποδέκτη (ωφελουμένου) και 
ανάκληση της απόφασης υπαγωγής 

1. Σε περίπτωση που ο τελικός αποδέκτης αδυνατεί να 
υλοποιήσει το σχέδιο για το οποίο έχει εκδοθεί απόφαση 
υπαγωγής υποχρεούται να προβεί σε παραίτηση υποβάλ¬ 
λοντας στην Υπηρεσία που υπέβαλε και την αίτηση έντα¬ 
ξης του Σχεδίου Υπεύθυνη Δήλωση του Ν. 1599/1986. 

2. Η αρμόδια Δ/νση της Γεν. Δ/νσης Αλιείας, προβαίνει 
στην ανάκληση της απόφασης υπαγωγής του υποέργου 
και στην τροποποίηση του Τ.Δ.Ε το οποίο διαβιβάζει συ- 
νοδευόμενο από το ακυρωμένο Τ.Δ.Υ στην Υπηρεσία Δια¬ 
χείρισης. 

3. Παραίτηση θεωρείται καιη περίπτωση κατά την οποία 
έχει εκπνεύσει το χρονοδιάγραμμα υλοποίησης του σχε¬ 
δίου (υποέργου) χωρίς ο Τελικός Αποδέκτης να έχει προ¬ 
βεί στην υποβολή σχετικής υπεύθυνης δήλωσης ή αίτη¬ 
σης τροποποίησης του σχεδίου (υποέργου), έστω και αν 
έχει πληρωθεί τμήμα του σχεδίου (υποέργου). Στην περί¬ 
πτωση πληρωμής τμήματος του σχεδίου (υποέργου) η 
Δ/νση Θαλάσσιας Αλιείας καθιστά απαιτητό το ποσό της 
χορηγηθείσας οικονομικής ενίσχυσης. 

Άρθρο 14 

Καταβολή χρηματοδοτήσεων - δικαιολογητικά 

Για την καταβολή των χρηματοδοτήσεων καθορίζονται 
τα κατωτέρω δικαιολογητικά: 

1. Απόφαση για την υπαγωγή του σχεδίου στο Πρό¬ 
γραμμα. 

2. Σύμβαση του ανάδοχου φορέα με τη Διεύθυνση Θα¬ 
λάσσιας Αλιείας της Γενικής Διεύθυνσης Αλιείας του 
Υπουργείου Γεωργίας. 

3. Απόφαση του Διοικητικού Συμβουλίου ή του αρμοδί¬ 
ου κατά νόμο οργάνου του αναδόχου, με την οποία θα δη¬ 
λώνεται ότι αποδέχεται το ποσό της οικονομικής ενίσχυ¬ 
σης και αναλαμβάνει να εφαρμόσει τους όρους της Σύμ¬ 
βασης. 

4. Φορολογική Ενημερότητα. 

5. Ασφαλιστική Ενημερότητα. 

6. Βεβαίωση της Δ 39 Διεύθυνσης ΝΠΔΔ του Γενικού 
Λογιστηρίου του Κράτους, από την οποία να προκύπτει 
ότι έχουν υποβληθεί σ' αυτή τα οικονομικά στοιχεία που 
απαιτούνται σύμφωνα με το Νόμο 2166/93 (ΦΕΚ 137 Α) 
και την κατ' εξουσιοδότηση αυτού ΚΥΑ 2024530 / 489 / 
0094/14.4.1994 (ΦΕΚ 286 Β). 

7. Τιμολόγιο σύμφωνα με τον Κώδικα Βιβλίων και Στοι¬ 
χείων (ΚΒΣ). 

8. Γραμμάτιο είσπραξης του ποσού ή εξοφλητική από¬ 
δειξη. 

9. Κατάσταση πληρωμής που θα εμφανίζει αναλυτικά 
κατά κατηγορία τις επιλέξιμες δαπάνες, σε τρία αντίτυπα. 
Η κατάσταση αυτή συντάσσεται από τον ανάδοχο, υπο¬ 
γράφεται από το νόμιμο εκπρόσωπό του και, τέλος, θεω¬ 
ρείται και εγκρίνεται από τη Διεύθυνση θαλάσσιας Αλιεί¬ 
ας της Γενικής Διεύθυνσης Αλιείας του Υπουργείου Γε¬ 
ωργίας. 

10. Πρακτικό οριστικής παραλαβής των ενδιάμεσων 
φάσεων ή και οριστικής παραλαβής του σχεδίου. 

Ο έλεγχος των δικαιολογητικών καταβολής των χρημα¬ 
τοδοτήσεων γίνεται από τον Τελικό Δικαιούχο. 

Είναι δυνατή η τμηματική καταβολή της αμοιβής ή της 
οικονομικής ενίσχυσης εφόσον τούτο προβλέπεται στη 

σύμβαση, μετά από έκθεση της αρμόδιας επιτροπής του 
άρθρου 9 της παρούσας, που βεβαιώνει τη σύμφωνη με 
τη σύμβαση πρόοδο του έργου ή της μελέτης. 

Η τελική πληρωμή σε ποσοστό μεγαλύτερο ή ίσο του 
20%του επιλέξιμου κόστουςτηςπρότασης καταβάλλεται 
μετά την ολοκλήρωση των εργασιών και την οριστική πα¬ 
ραλαβή του έργου απάτην αρμόδια επιτροπή του άρθρου 
θτηςπαρούσας και μετά τον έλεγχο των δικαιολογητικών 
και των καταστάσεων πληρωμής από τον τελικό δικαιού¬ 
χο. 

Στη σύμβαση μπορεί να προβλέπεται η χορήγηση προ¬ 
καταβολής στον ανάδοχο. Το ύψος της προκαταβολής 
δεν μπορεί να υπερβαίνει το 40% του συνολικού επιλέξι¬ 
μου προϋπολογισμού. Για την καταβολή της προκαταβο¬ 
λής απαιτείται η παροχή ισόποσης εγγύησης, η οποία επι- 
στρέφεται μετά την οριστική παραλαβή αντίστοιχης φά¬ 
σης της πρότασης. 

Κεφάλαιο τέταρτο 

ΠΡΟΛΗΨΗ ΚΑΙ ΚΑΤΑΣΤΟΛΗ ΠΑΡΑΤΥΠΙΩΝ 
ΚΑΙ ΑΛΛΕΣ ΔΙΑΤΑΞΕΙΣ 

Άρθρο 15 

Ανάκτηση ενισχύσεων 

1. Το Υπουργείο Γεωργίας κατ’ εφαρμογή των Κανονι¬ 
σμών της Ε.Ε. και της Εθνικής νομοθεσίας που διέπουν 
την εφαρμογή των Προγραμμάτων του Κοινοτικού Πλαι¬ 
σίου Στήριξης, διεξάγει τακτικούς και έκτακτους δειγμα¬ 
τοληπτικούς ελέγχους τόσο δια αρμοδίων οργάνων πα¬ 
ρακολούθησης των έργων, όσο και της αρμόδιας Δ/νσης 
της ΓενικήςΔ/νσης Αλιείας (ωςτελικού δικαιούχου), προ- 
κειμένου: 

να εξακριβωθεί ότι οι ενέργειες που χρηματοδοτούνται 
έχουν διεξαχθεί νομότυπα 
να προλαμβάνει και να διώκει τις παρατυπίες 
να μεριμνά για την ανάκτηση των απωλεσθέντων κον- 
δυλίων, λόγω κατάχρησης ή παράλειψης 


2. Κάθε ποσό το οποίο αποτελεί αντικείμενο ανάκτησης 
αχρεωστήτως καταβληθέντος, επιστρέφεται. 

3. Στην περίπτωση που από τον έλεγχο, σύμφωνα με την 
προηγούμενη παράγραφο, διαπιστώνονται παρατυπίες ή 
καταχρήσεις, τότε το Υπουργείο Γεωργίας για την ανά¬ 
κτηση των ενισχύσεων προβαίνει στην έκδοση πράξης 
προσδιορισμού του προς επιστροφή ποσού σύμφωνα με 
την 2007892/461/27.5.98 ΚΥΑ την οποία γνωστοποιεί 
στον υπόχρεο. 

Άρθρο 16 

Με αποφάσεις του Υπουργού Γεωργίας δύναται να κα¬ 
θορίζονται οι λεπτομέρειες παροχής και δικαιολόγησης 
των οικονομικών ενισχύσεων, τυχόν απαιτούμενα ειδικά 
δικαιολογητικά καθώς και κάθε άλλη λεπτομέρεια για την 
εφαρμογή της παρούσας, σύμφωνα με το Ν.Δ. 131/74 
όπως τροποποιήθηκε με το Ν. 1409/92. 

Άρθρο 17 

Από τις διατάξεις της παρούσας απόφασης προκαλεί- 
ται δαπάνη σε βάρος του Π .Δ. Ε και για υποχρεώσεις που 
θα αναληφθούντην περίοδο 2003-2006. 

Η καταβολή αποζημιώσεων στα μέλη των Επιτροπών 
του άρθρου 9 της παρούσας θα καλυφθεί από το πρό¬ 
γραμμα Δημοσίων Επενδύσεων Νομική βάση για την ανά¬ 
ληψη αυτή αποτελούντο άρθρο 17του Ν. 1647/86 όπως 
έχει αντικατασταθεί με το άρθρο 52 του Ν. 1832/89 και το 
άρθρο 19του Ν. 2470/97, το άρθρο 104του Συντάγματος 
και το άρθρο 19του Ν. 2470/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2003 

οι ΥΠΟΥΡΓΟΙ 

ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΦΑΡΜΑΚΗΣ - X. ΠΑΧΤΑΣ Γ. ΔΡΥΣ 

ΥΠΟΔΕΙΓΜΑ I 


ΠΙΝΑΚΑΣI 

Αναλυτικά στοιχεία απασχόλησης Ομάδας Έργου 

Τίτλος του Προγράμματος : . 

Όνομα Φορέα - Νομική Μορφή :. 

Υπεύθυνος του Προγράμματος . 


ΣΤΕΛΕΧΟΣ 

ΘΕΣΗ ΣΤΗΝ 
ΟΜΑΔΑ 

ΚΑΘΗΚΟΝΤΑ 

ΠΡΟΒΛΕΠΟΜΕΝΟΣ 

ΧΡΟΝΟΣ 

ΑΠΑΣΧΟΛΗΣΗΣ ΣΤΟ 
ΕΡΓΟ 

ΥΠΟΔΕΙΓΜΑ II 


ΠΙΝΑΚΑΣ II 


Οικονομική Ανάλυση Προσφοράς 



ΚΑΤΗΓΟΡΙΕΣ 

ΚΟΣΤΟΥΣ 

ΑΡΙΘΜ. 

ΑΤΟΜΩΝ 

ΜΗΝΕΣ 

ΑΠΑΣΧΟΛΗΣΗΣ 

ΑΝΑ 

ΑΤΟΜΟ 

ΚΟΣΤΟΣ 

ΑΝΑ 

ΑΝΘΡΩΠΟΜΗΝΑ 

ΣΥΝΟΛΟ 

ΜΗΝΩΝ 

ΑΠΑΣΧΟΛΗΣΗΣ 

ΣΥΝΟΛΟ 

ΚΟΣΤΟΥΣ 

1 . 

Α. ΟΜΑΔΑ 
ΕΡΓΟΥ 

(ειδικότητα) 







ΣΥΝΟΛΟ Α 







2. 

Β. ΤΑ-ΙΔΙΑ/ΜΕΤΑΚΙΝΗΣΕΙΣ (Ταξίδια χ στελέχη χ ημέρες χ ευρώ/ημέρα 


ΣΥΝΟΛΟ Β 



3. 

Γ. ΔΑΠΑΝΕΣ ΕΡΕΥΝΑΣ (περιλαμβάνονται κάθε είδους δαπάνες που αφορούν τη 
συλλογή πρωτογενών στοιχείων, μετρήσεων κ.λ.π.) 


ΣΥΝΟΛΟ Γ 



4. 

Δ. ΑΓΟΡΑ ΝΕΟΥ ΕΞΟΠΛΙΣΜΟΥ (κατάλογος εξοπλισμού χ δαπάνη/ανά εξοπλισμό) 


ΣΥΝΟΛΟ Δ _ 



5. 

Ε. ΑΝΑΛΩΣΙΜΑ (περιλαμβάνονται εκτυπώσεις, γραφική ύλη) 


ΣΥΝΟΛΟ Ε 



6. 

ΣΤ. ΑΛΛΑ ΕΞΟΔΑ (να περιγραφούν) 


ΣΥΝΟΛΑ ΣΤ 




ΓΕΝΙΚΟ ΣΥΝΟΛΟ (Α + Β + Γ + Δ+ Ε +ΣΤ) 

ΜΕΤΡΟ 4.6 ΚΑΙΝΟΤΟΜΕΣ ΕΝΕΡΓΕΙΕΣ 


ΕΝΤΥΠΟ ΠΡΟΤΑΣΗΣ 


ΥΠΟΔΕΙΓΜΑ 4 


ΠΕΡΙΓΡΑΦΗ ΦΑΣΕΩΝ 


ΣΕΛΙΔΑ.ΑΠΟ . 


ΑΡΙΘΜ. 

ΦΑΣΗΣ 


ΤΙΤΛΟΣ 

ΦΑΣΗΣ 


ΠΕΡΙΛΗΨΗ ΠΡΟΤΕΙΝΟΜΕΝΗΣ ΦΑΣΗΣ 


ΠΕΡΙΓΡΑΦΗ : ΣΤΟΧΟΙ - ΜΕΘΟΔΟΙ - ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ 



ΗΜΕΡΟΜΗΝΙΑ 

ΕΝΑΡΞΗΣ 


ΗΜΕΡΟΜΗΝΙΑ 

ΛΗΞΗΣ 


ΔΙΑΡΚΕΙΑ 

(ΜΗΝΕΣ) 



ΠΕΡΙΓΡΑΦΗ ΠΑΡΑΔΟΤΕΩΝ 


ΚΑΤΗΓΟΡΙΑ 

ΔΑΠΑΝΗΣ 

ΠΡΟΫ/ΣΜΟΣ 

ΦΑΣΗΣ 

ΑΞΙΑ 

ΦΠΑ 

ΠΡΟΣΩΠΙΚΟ 

ΜΕΤΡΟ 4.6 ΚΑΙΝΟΤΟΜΙΕΣ ΕΝΕΡΓΕΙΕΣ 


ΕΝΤΥΠΟ ΠΡΟΤΑΣΗΣ 


ΥΠΟΔΕΙΓΜΑ 6 


ΠΕΡΙΓΡΑΦΙΚΑ ΣΤΟΙΧΕΙΑ ΚΑΙΝΟΤΟΜΙΑΣ 


Είδος Καινοτομίας 


Καινοτομία Προϊόντος □ 

Χρήση Νέων Υλικών 

□ 

Χρήση νέων ενδιάμεσων προϊόντων 

□ 

Νέα λειτουργικά μέρη 

□ 

Χρήση ριζικά νέας τεχνολογίας 

□ 

Θεμελιώδη νέα προϊόντα 

□ 

Καινοτομία Διαδικασίας □ 

Νέες τεχνικές παραγωγής 

Νέα οργανωτικά χαρακτηριστικά 
(Εισαγωγή νέων τεχνολογιών) 

Νέο επαγγελματικό λογισμικό 

□ 

□ 

□ 

Είδος Νεωτεοισυού 

Καινούργιο μόνο για την επιχείρηση 

□ 

Καινούργιο για τον κλάδο στην Χώρα 

□ 

Καινούργιο στον Κόσμο 

□ 

Φύση της Καινοτουίας 

Εφαρμογή ενός επιστημονικού επιτεύγματος 

□ 

Ουσιαστική τεχνική καινοτομία 

□ 

Τεχνική βελτίωση 

□ 

Μεταφορά μίας τεχνικής σε άλλο τομέα 

□ 

Προσαρμογή ενός προϊόντος σε νέα αγορά 

□ 

Τουέας Χοιϊσης της Καινοτουίας 


Τομέας Δραστηριότητας του Παραγωγού 

Αλιεία 

υ 

Υδατοκαλλιέργεια 

□ 

Μεταποίηση 

□ 

Άλλο (Προσδιορίστε). 

□ 

Τεχνολογική ομάδα 
(Προσδιορίστε). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.36402 (2) 

Ψήφιση του Οργανισμού Εσωτερικής Υπηρεσίας του Νο¬ 
μικού Προσώπου «1ος Βρεφ/κος Σταθμός Κοινότητας 

Πεντέλης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 120/3.2.2003 απόφαση του Κοινοτικού Συμβουλί¬ 
ου της Κοινότητας Πεντέλης με την οποία εκφράζει την 
σύμφωνη γνώμη του για την 2/2003 απόφαση του Διοικη¬ 
τικού Συμβουλίου του Ν.Π.Δ.Δ «1ου Βρεφ/κου Σταθμού 
Κοινότητας Πεντέλης». 

4. Την σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο 12/2003 πρακτικό του, 
αποφασίζουμε: 

Εγκρίνουμε την 2/2003 απόφαση του Διοικητικού Συμ¬ 
βουλίου του Ν.Π. «1ου Βρεφ/κου Σταθμού Κοινότητας 
Πεντέλης» περί ψηφίσεως του Οργανισμού Εσωτερικής 
Υπηρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣΤΟΥ 1ου ΒΡΕ¬ 
ΦΟΝΗΠΙΑΚΟΥ ΣΤΑΘΜΟΥ ΚΟΙΝΟΤΗΤΑΣ ΠΕΝΤΕΛΗΣ 

ΑΡΘΡΟ Ιο 

Η Υπηρεσία του 1 ου Βρεφονηπιακού Σταθμού Κοινότητας 
Πεντέλης συγκροτείται σε επίπεδο Αυτοτελούς Γ ραφείου. 

ΑΡΘΡΟ 2ο 

Διάρθρωση υπηρεσιών 

Η ανωτέρω οργανική μονάδα του Βρεφονηπιακού 
Σταθμού διαρθρώνεται στους ακόλουθους τομείς: 

Α. Διοικητικός - Οικονομικός Τομέας 

Β. Τομέας Προσχολικής Αγωγής 

ΑΡΘΡΟ 3ο 

Αρμοδιότητες υπηρεσιών 

1. Το αυτοτελές Γραφείο εποπτεύει, συντονίζει και κα¬ 
τευθύνει το παιδαγωγικό έργο του Σταθμού και γενικά με¬ 
ριμνά για την εύρυθμη λειτουργία του σύμφωνα με τον 
ισχύοντα κανονισμό. 

2. Ο Διοικητικός- Οικονομικός Τομέας επιμελείται τις 
παντός είδους διοικητικές και οικονομικές εργασίες του 
Σταθμού. 

3. Ο Τομέας Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

ΑΡΘΡΟ 4ο 

Καθήκοντα Προϊσταμένου Γ ραφείου 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τομέων. 

3. Είναι αρμόδιος για την εύρυθμη λειτουργίατου Σταθ¬ 
μού. 

4. Εισηγείται στο Διοικητικό Συμβούλιο του Σταθμού κά¬ 
θε θέμα που αφορά τη λειτουργία, το προσωπικό, τους 
γονείς και την υλικοτεχνική υποδομή του Σταθμού όπως: 


Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμή 
λειτουργίατου. 

Το παιδαγωγικό υλικό και τον πάσης φύσεως εξοπλι¬ 
σμό. 

Τις απαραίτητες εργασίες για την επισκευή και συντή¬ 
ρηση των κτιρίων. 

Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τομέων. 

7. Συνεργάζεται αρμονικά με τον Διοικητικό -Οικονομι¬ 
κό Τομέα ο οποίος οφείλει να παρέχει κάθε στοιχείο, για 
να διασφαλιστεί ή εύρυθμη λειτουργίατου Σταθμού και ή 
επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

ΑΡΘΡΟ 5ο 

Αρμοδιότητες Διοικητικού - Οικονομικού Τομέα 

Στην αρμοδιότητάτου ανήκουν: 

1. Η προμήθεια και ο έγκαιρος εφοδιασμός του Σταθ¬ 
μού με τα αναγκαία τρόφιμα και λοιπά υλικά που είναι 
απαραίτητα για την εύρυθμη λειτουργία του Σταθμού. 

2. Η επιμέλεια της εκκαθάρισης και πληρωμής κάθε δα¬ 
πάνης και η έκδοση των σχετικών ενταλμάτων πληρωμών. 

3. Η σύνταξη των μισθολογικών καταστάσεων του προ¬ 
σωπικού και η φροντίδα της εκκαθάρισης μισθών, επιδο¬ 
μάτων, προσαυξήσεων κ.λ.π του προσωπικού. 

4. Η συνεργασία με τον Προϊστάμενο του Γ ραφείου για 
την κατάρτιση του προϋπολογισμού- απολογισμού- ισο¬ 
λογισμού. 

5. Τηρεί όλα τα απαραίτητα βιβλία. 

ΑΡΘΡΟ 6ο 

Αρμοδιότητες Τομέα Προσχολικής Αγωγής 

Στην αρμοδιότητάτου ανήκουν: 

1. Η εύρυθμη λειτουργίατου τομέα και η τήρηση του κα¬ 
νονισμού λειτουργίας. 

2. Η παροχή σωστής προσχολικής αγωγής στα φιλοξε¬ 
νούμενα βρέφη - νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του τομέα για τη σωστή 
λειτουργία των καθηκόντων του. 

4. Εισηγείται στον Προϊστάμενο του Γ ραφείου, τις ανά¬ 
γκες του τομέα σε προσωπικό και πάσης φύσεως εξοπλι¬ 
σμό καθώς και την επιμόρφωση του προσωπικού. 

5. Εχει την ευθύνη για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

ΑΡΘΡΟ 7ο 

Οργανική Σύνθεση Προσωπικού 

Α. ΜΟΝΙΜΟ ΠΡΟΣΩΠΙΚΟ 

Δύο (2) θέσεις κλάδου ΠΕ Νηπιαγωγών 

Δύο (2) θέσεις κλάδου ΤΕ 9 Βρεφονηπιοκομίας 

Μια (1) θέση κλάδου ΔΕ 8 Βοηθών Βρεφονηπιοκόμων 

Μια (1) θέση κλάδου ΔΕ 32 Μαγείρων 

Μια (1) θέση κλάδου ΥΕ 14 Βοηθ. Προσωπικού (Βοηθός 
Μαγείρου) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16343 


Μια (1) θέση κλάδου ΥΕ 16 Προσωπικού Καθαριότητας 

Β, ΕΠΟΧΙΑΚΟ ΠΡΟΣΩΠΙΚΟ 

Για εποχιακό προσωπικό προβλέπονται πέντε (5) θέσεις 
ΑΡΘΡΟ 8ο 

Ο Προϊστάμενος του αυτοτελούς γραφείου του Νομι¬ 
κού Προσώπου ορίζεται από τους κλάδους ΠΕ Νηπιαγω¬ 
γών και σε περίπτωση αδυναμίας εξευρέσεως αυτού από 
ΤΕ 9 Βρεφονηπιοκόμων. 

ΑΡΘΡΟ 9ο 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψή των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 10ο 

1. Οιπροβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

2. Η κατανομή του προσωπικού τους Τομείς γίνεται πά¬ 
ντοτε με απόφαση Προέδρου του Διοικητικού Συμβουλί¬ 
ου του Ν.Π.ΔΔ., ανάλογα με τις ανάγκες των υπηρεσιών, 
τα προσόντα των υπαλλήλων, την πείρα και τις γνώσεις 
αυτών σε ειδικά αντικείμενα, κατά την οποία κατανομή θα 


εξετάζονται και τυχόν ειδικές ανάγκες των υπαλλήλων 
(μητέρες ανήλικων τέκνων, έγκυες γυναίκες, τόπος δια¬ 
μονής κ.λ.π.). 

3. Προϊστάμενος του Γραφείου και των τομέων ορίζο¬ 
νται πάντοτε με απόφαση Προέδρου του Διοικητικού Συμ¬ 
βουλίου, οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι αναπληρούμενοι σε περίπτωση απου¬ 
σίας τους ή κωλύματος από τον κατά βαθμό αρχαιότερο 
υπάλληλο της αυτής υπηρεσίας. 

4. Κάθε λειτουργία των επί μέρους υπηρεσιών μη προ- 
βλεπόμενη από τον παρόντα Οργανισμό, ρυθμίζεται με 
τον κανονισμό λειτουργίας του Ν.Π.Δ.Δ. 

5. Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του προ¬ 
ϋπολογισμού του οικονομικού έτους 2003 ύψους 
5.869,41 ευρώ το μήνα περίπου εφ' όσον προσληφθούν 
όλοι και για τα επόμενα οικονομικά έτη το ύψος της δα¬ 
πάνης δεν μπορεί να προσδιοριστεί. 

Άρθρο 11 ο 
Ισχύς του Ο.Ε.Υ. 

Η ισχύς του παρόντος Ο.Ε.Υ. αρχίζει από την έγκρισή 
του από τη δημοσίευση της εγκριτικής απόφασης του Γε¬ 
νικού Γραμματέατης Περιφέρειας Αττικής στο φύλλο της 
εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννν\/ν.θ1.9Γ - β-ιτΐ3ίΙ: \λ/θ&ιτι351θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίθιτίθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































